Diari Oficial de la Generalitat Valenciana


Sumari del DOGV 3124, del 18-11-1997 (1997/11020)

RESOLUCIÓ de 31 d'octubre de 1997, de la Direcció General de Desenvolupament Rural i Producció Agrària, per la qual s'acorda la concessió de primes per fomentar mètodes de producció agrària compatibles amb les exigències de protecció i conservació de determinats espais naturals de la Comunitat Valenciana (Albufera de València).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3124

Data del DOGV
:   18-11-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/11259


Organisme emissor
:   Conselleria d'Agricultura, Pesca i Alimentació

Tipus de document
:   Resolució

3768 RESOLUCIÓ de 31 d'octubre de 1997, de la Direcció General de Desenvolupament Rural i Producció Agrària, per la qual s'acorda la concessió de primes per fomentar mètodes de producció agrària compatibles amb les exigències de protecció i conservació de determinats espais naturals de la Comunitat Valenciana (Albufera de València). [97/X11538]
  
D'acord amb el que es disposa en l'Ordre de 15 d'abril de 1997, de convocatòria d'aquestes subvencions, i vista la proposta del director dels Serveis Territorials de València, segons la delegació atribuïda per la disposició final primera de l'ordre, resolc:
  
Primer
  
Concedir les ajudes als 683 beneficiaris que figuren en l'annex amb indicació de número d'expedient, nom, import anual de la subvenció i distribució dels percentatges de FEOGA-Garantia i el MAPA-CAPA, amb un import total de 46.935.500 pessetes, de les quals corresponen al FEOGA-Garantia el 75% (30.321.348 pessetes) i al Ministeri d'Agricultura, Pesca i Alimentació i la Conselleria d'Agricultura, Pesca i Alimentació el 25% (18.249,927 pessetes)
  
Segon
  
Les presents ajudes seran a càrrec del capítol IV de la secció 12 servei 01 programa 714.50 línia 2065 dels Pressupostos de la Generalitat Valenciana per a 1997.
  
Tercer
  
La concessió de les ajudes queda condicionada a la firma, per part beneficiaris, del corresponent contracte a què fa referència la base setena, punt 8, de l'annex de l'ordre.
  
Quart
  
Les primes es concedeixen per un període de cinc anys (anualitats 1997 a 2001), i el lliurament anual dels pagaments està condicionat al compliment dels compromisos adquirits pels beneficiaris i la seua certificació, i a la presentació de la documentació que s'hi requerirà segons l'ordre de convocatòria.
  
Cinquè
  
Contra aquesta resolució, que és definitiva en via administrativa, es pot interposar un recurs contenciós administratiu en el termini de dos mesos des de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que es disposa en la Llei de Règim Jurídic de les Administracions Públiques i del Procediment Administratiu Comú.
  
València, 31 d'octubre de 1997.- El director general de Desenvolupament Rural i Producció Agrària (p.d. Ordre 15.4.97, DOGV 2.873, de 5.5.97): José Miguel Ferrer Arranz.